stanford-oval/wikipedia huggingface dataset:
1997 בספורט
אגרוף

28 ביוני - נפגשו איוונדר הוליפילד ומייק טייסון לקרב חוזר על התואר אלוף העולם, קרב שנודע מאוחר יותר בכינוי "קרב הנשיכות". בסיבוב ה-3 לקרב נשך טייסון באחת מאוזניו של הוליפילד ושופט הזירה הפחית שתי נקודות ממאזנו. לאחר שנשך את אוזנו השנייה של הוליפילד וחתך חלק מרקמת האוזן, נפסל טייסון מן הקרב והוליפילד הוכרז כמנצח. התגוששות המונית פרצה בזירה. נשיכתו של טייסון הסירה חלק מאוזנו הימנית של הוליפילד שנמצאה מאוחר יותר בזירה.
9 ביולי - טייסון נקנס ב-3 מיליון דולר והושעה לשנה מתחרויות אגרוף, בעקבות נשיכת אוזניו של הוליפילד.
אתלטיקה

אליפות העולם באתלטיקה נערכה באתונה, שביוון.
בייסבול

פלורידה מארלינס זכתה בוורלד סיריס לאחר ניצחון 3-4 על הקליבלנד אינדיאנס.
ג'ודו

אליפות העולם בג'ודו נערכה בפריז שבצרפת. יפן זכתה ב-4 מדליות זהב (10 בסה"כ),צרפת זכתה ב-4 מדליות זהב (9 בסה"כ), קוריאה הדרומית ב-3 מדליות זהב (6 בסה"כ).
החלקה על הקרח

הזוכים באליפות העולם בהחלקה על הקרח שנערכה בלוזאן, שבשווייץ:
התעמלות מכשירים > אליפות העולם בהתעמלות

אליפות העולם בהתעמלות נערכה בלוזאן שבשווייץ.
טניס > המנצחות בתחרויות הגראנד סלאם

אליפות אוסטרליה הפתוחה - מרטינה הינגיס (שווייץ שווייץ)
אליפות צרפת הפתוחה - אווה מאיולי (קרואטיה קרואטיה)
וימבלדון - מרטינה הינגיס (שווייץ שווייץ)
אליפות ארצות הברית הפתוחה - מרטינה הינגיס (שווייץ שווייץ)
טניס > המנצחים בתחרויות הגראנד סלאם

אליפות אוסטרליה הפתוחה - פיט סמפרס (ארצות הברית ארצות הברית)
אליפות צרפת הפתוחה - גוסטבו קוורטן (ברזיל ברזיל)
וימבלדון - פיט סמפרס (ארצות הברית ארצות הברית)
אליפות ארצות הברית הפתוחה - פטריק רפטר (אוסטרליה אוסטרליה)
טניס > גביע דייוויס

נבחרת שוודיה זכתה בגביע לאחר ניצחון 0-5 על נבחרת ארצות הברית.
כדורגל > קופה אמריקה

נבחרת ברזיל ניצחה את נבחרת בוליביה בגמר קופה אמריקה 3:1.
כדורגל > גביע הקונפדרציות

נבחרת ברזיל ניצחה את נבחרת אוסטרליה 6:0 בגמר.
כדורגל > הגביע הביניבשתי

בורוסיה דורטמונד (גרמניה גרמניה) זוכה בתואר לאחר ניצחון על קרוזיירו (ברזיל ברזיל) 2:0.
כדורגל > ליגת האלופות

בורוסיה דורטמונד (גרמניה גרמניה) זכתה באליפות ליגת האלופות של אירופה לאחר שניצחה בגמר את יובנטוס (איטליה איטליה).
כדורגל > גביע אופ"א

שאלקה 04 (גרמניה גרמניה) זוכה בתואר, לאחר ניצחון על אינטר מילאנו (איטליה איטליה) 0-2 במפגש הכפול.
כדורגל > גביע אירופה למחזיקות גביע

ברצלונה (ספרד ספרד) זוכה בתואר, לאחר ניצחון על פריז סן-ז'רמן (צרפת צרפת) בתוצאה 0-1.
כדורגל > הסופר קאפ האירופי

ברצלונה (ספרד ספרד) זוכה בתואר, לאחר ניצחון על בורוסיה דורטמונד (גרמניה גרמניה) 1-3 במפגש הכפול.
כדורגל > גביע ליברטדורס

קרוזיירו (ברזיל ברזיל) זוכה בגביע ליברטדורס.
כדורגל > גביע רקופה סודאמריקנה

גרמיו (ברזיל ברזיל) זוכה בתואר בפעם הראשונה והיחידה בהיסטוריית המועדון, לאחר ניצחון על אינדפנדיינטה בתוצאה 1-4.
כדורגל > סופרקופה סודאמריקנה

ריבר פלייט (ארגנטינה ארגנטינה) זוכה בתואר בפעם הראשונה והיחידה, לאחר ניצחון על סאו פאולו (ברזיל ברזיל) 2-1 במפגש הכפול.
כדורגל > גביע CONCACAF לאלופות

קרוס אסול זוכה בתואר בפעם החמישית.
כדורגל > פרסים אישיים > כדור הזהב

רונאלדו (ברזיל ברזיל)  זכה בתואר.
כדורגל > פרסים אישיים > כדורגלן השנה

רונאלדו (ברזיל ברזיל) זכה בתואר בפעם השנייה ברציפות
כדורגל > כדורגל לפי מדינות > איטליה

יובנטוס זוכה באליפות.
ויצ'נצה זוכה בגביע.
יובנטוס זוכה בסופר קאפ האיטלקי בפעם השנייה.
כדורגל > כדורגל לפי מדינות > אנגליה

מנצ'סטר יונייטד זוכה באליפות בפעם ה-11.
צ'לסי זוכה בגביע לאחר ניצחון על מידלסברו בתוצאה 0-2.
כדורגל > כדורגל לפי מדינות > ארגנטינה

ריבר פלייט זוכה באליפות (קלאוסורה) בפעם העשרים ושבע.
ריבר פלייט זוכה באליפות (אפרטורה) בפעם העשרים ושמונה.
כדורגל > כדורגל לפי מדינות > ברזיל

ואסקו דה גאמה זוכה באליפות.
גרמיו זוכה בגביע, לאחר ניצחון על פלמנגו  במפגש הכפול.
כדורגל > כדורגל לפי מדינות > גרמניה

באיירן מינכן זוכה באליפות בפעם ה-14.
שטוטגרט זוכה בגביע בפעם השלישית, לאחר ניצחון על אנרגי קוטבוס בתוצאה 0-2.
כדורגל > כדורגל לפי מדינות > ישראל

בית"ר ירושלים זכתה באליפות ישראל. הפועל צפרירים חולון והפועל טייבה ירדו לליגה הלאומית.
הפועל באר שבע זכתה בגביע המדינה בכדורגל לאחר שניצחה את מכבי תל אביב בתוצאה 0-1 משער של ג'ובאני רוסו.
בני יהודה תל אביב זכתה בגביע הטוטו.
כדורגל > כדורגל לפי מדינות > ספרד

ריאל מדריד זוכה באליפות
ברצלונה זוכה בגביע בפעם ה-22.
ריאל מדריד זוכה בסופר קאפ הספרדי בפעם התשיעית, לאחר ניצחון על ברצלונה 5-3 במפגש הכפול.
כדוריד > אליפות העולם בכדוריד

נבחרת רוסיה בכדוריד לגברים זכתה במדליית זהב באליפות העולם
נבחרת דנמרק בכדוריד לנשים זכתה במדליית זהב באליפות העולם
כדורמים

בגביע העולם בכדורמים לגברים, זכתה נבחרת ארצות הברית
באליפות אירופה בכדורמים לגברים, זכתה נבחרת הונגריה
באליפות אירופה בכדורמים לנשים, זכתה נבחרת איטליה
כדורסל > תחרויות בינלאומיות > אליפות אירופה

נבחרת סרביה ומונטנגרו (סרביה ומונטנגרו) זוכה באליפות.
כדורסל > תחרויות בינלאומיות > אליפות אמריקה בכדורסל

ארצות הברית (ארצות הברית) זכתה באליפות לאחר ניצחון על פוארטו ריקו (פוארטו ריקו) 89-95.
כדורסל > תחרויות בינלאומיות > הגביע הביניבשתי

התחרות לא נערכה עד לשנת 2013
כדורסל > תחרויות בינלאומיות > גביע אירופה לאלופות

אולימפיאקוס (יוון יוון) זכתה באליפות הליגה האירופית לאחר שניצחה בגמר את ברצלונה (ספרד ספרד).
כדורסל > תחרויות בינלאומיות > הגביע האירופי

ריאל מדריד (ספרד ספרד) זוכה בגביע, לאחר ניצחון על מאש ורונה (איטליה איטליה) 64:78.
כדורסל > תחרויות בינלאומיות > גביע קוראץ'

אריס סלוניקי  (יוון יוון) זוכה בגביע קוראץ', לאחר ניצחון על טופאש בורסה (טורקיה טורקיה)  במשחק כפול 88-70 ו-66-77.
כדורסל > כדורסל לפי מדינות > איטליה

בנטון טרוויזו זוכה באליפות.
כדורסל > כדורסל לפי מדינות > ארצות הברית

שיקגו בולס זכתה באליפות ה-NBA לאחר ניצחון בסדרת הגמר על יוטה ג'אז (ראה עונת 1996/1997 ב-NBA).
כדורסל > כדורסל לפי מדינות > ישראל

מכבי תל אביב זכתה באליפות.
הפועל ירושלים זכתה  בגביע המדינה לאחר שניצחה בגמר את מכבי תל אביב.
כדורסל > כדורסל לפי מדינות > ספרד

ברצלונה זוכה באליפות.
חובנטוד בדאלונה זוכה בגביע לאחר ניצחון על קסראס בתוצאה 71-79.
מרוצי מכוניות

באליפות הפורמולה 1 שכללה 17 מרוצים מנצח ז'אק וילנב (קנדה) במכונית מתוצרת ויליאמס-רנו.
טומי מקינן הפיני זוכה בפעם השנייה ברציפות באליפות העולם בראלי (WRC)
פוטבול

26 בינואר - גרין ביי פאקרס זכתה בסופרבול ה-31 לאחר ניצחון 21-35 על הניו אינגלנד פטריוטס.
שחייה

אליפות העולם השלישית בשחייה (בריכת 25 מטר) נערכה בגטבורג שבשוודיה.
אוסטרליה זכתה בתחרות לאחר שזכתה במרב מדליות הזהב (9) ובמרב המדליות בסך הכל (17).
אליפות אירופה בשחייה נערכה בסביליה שבספרד.
גרמניה זכתה בתחרות לאחר שזכתה במרב מדליות הזהב (8) ובמרב המדליות בסך הכל (19).
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 24 במאי | 50 מטר גב | סנדרה וולקר | גרמניה גרמניה | מונטה קרלו, מונקו | 29.00 שניות |
| 13 באוקטובר | 400 מטר מעורב אישי | וו יאניאן | הרפובליקה העממית של סין הרפובליקה העממית של סין | שאנגחאי, הרפובליקה העממית של סין | 4:34.79 דקות |
| 17 באוקטובר | 200 מטר מעורב אישי | וו יאניאן | הרפובליקה העממית של סין הרפובליקה העממית של סין | שאנגחאי, הרפובליקה העממית של סין | 2:09.72 דקות |
שחייה > שיאי עולם > שחיינים

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 9 באוקטובר | 100 מטר פרפר | מייקל קלים | אוסטרליה אוסטרליה | בריסביין, אוסטרליה | 52.15 שניות |
שחייה > שיאי עולם בבריכת 25 מטר > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 26 בינואר | 100 מטר מעורב אישי | לואיז קרלסון | שוודיה שוודיה | מלמו, שוודיה | 1:01.03 דקות |
| 29 בינואר | 50 מטר חזה | קסו חן | הרפובליקה העממית של סין הרפובליקה העממית של סין | גלאזגו, בריטניה | 30.88 שניות |
| 2 בפברואר | 50 מטר חזה | קסו חן | הרפובליקה העממית של סין הרפובליקה העממית של סין | גלזנקירכן, גרמניה | 30.77 שניות |
| 28 במרץ | 100 מטר פרפר | איירי אאויאמה | יפן יפן | טוקיו, יפן | 58.24 שניות |
| 17 באפריל | 4x200 מטר חופשי שליחות | נבחרת | הרפובליקה העממית של סין הרפובליקה העממית של סין | גוטנבורג, שוודיה | 7:51.92 דקות |
| 18 באפריל | 200 מטר חזה | קלאודיה פול | קוסטה ריקה קוסטה ריקה | גוטנבורג, שוודיה | 1:54.17 דקות |
| 18 באפריל | 400 מטר חזה | קלאודיה פול | קוסטה ריקה קוסטה ריקה | גוטנבורג, שוודיה | 4:00.03 דקות |
| 19 באפריל | 4x100 מטר חופשי שליחות | נבחרת | הרפובליקה העממית של סין הרפובליקה העממית של סין | גוטנבורג, שוודיה | 3:34.55 דקות |
| 19 באפריל | 100 מטר פרפר | ג'ני תומפסון | ארצות הברית ארצות הברית | גוטנבורג, שוודיה | 57.79 שניות |
| 19 באפריל | 50 מטר פרפר | מיסטי היימן | ארצות הברית ארצות הברית | גוטנבורג, שוודיה | 26.55 שניות |
| 29 בנובמבר | 50 מטר פרפר | ג'ני תומפסון | ארצות הברית ארצות הברית | טורונטו, קנדה | 26.48 שניות |
שחייה > שיאי עולם בבריכת 25 מטר > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 1 בפברואר | 400 מטר מעורב אישי | מרסל ואודה | הולנד הולנד | גלזנקירכן, גרמניה | 4:05.59 דקות |
| 2 בפברואר | 200 מטר פרפר | דניס פנקרטוב | רוסיה רוסיה | גלזנקירכן, גרמניה | 1:52.64 דקות |
| 5 בפברואר | 100 מטר פרפר | דניס פנקרטוב | רוסיה רוסיה | אימפריה, איטליה | 51.93 שניות |
| 7 בפברואר | 100 מטר פרפר | דניס פנקרטוב | רוסיה רוסיה | פריז, צרפת | 51.78 שניות |
| 8 בפברואר | 400 מטר מעורב אישי | מרסל ואודה | הולנד הולנד | פריז, צרפת | 4:05.41 דקות |
| 8 בפברואר | 50 מטר חזה | מארק וארניקה | גרמניה גרמניה | פריז, צרפת | 26.97 שניות |
| 8 בפברואר | 50 מטר פרפר | דניס פנקרטוב | רוסיה רוסיה | פריז, צרפת | 23.35 שניות |
| 28 בפברואר | 50 מטר גב | כריס רנו | קנדה קנדה | סנט קאטרינס, קנדה | 24.25 שניות |
| 17 באפריל | 4x100 מטר מעורב שליחים | נבחרת | אוסטרליה אוסטרליה | גוטנבורג, שוודיה | 3:30.66 דקות |
| 18 באפריל | 4x200 מטר חופשי שליחים | נבחרת | אוסטרליה אוסטרליה | גוטנבורג, שוודיה | 7:02.74 דקות |
אירועים עם ענפי ספורט מרובים

המכביה החמש עשרה
האוניברסיאדה ה-19 נערכה בסיציליה שבאיטליה.
ההתאחדות הרב-תחומית ללימודים פסיכדליים

| --- | --- |

 תחום:  מחקר פרמצבטי, חינוך
 מדינה:  ארצות הברית 
 מטה הארגון:  סנטה קרוז 
 מקום פעילות:  סנטה קרוז, קליפורניה
 מייסדים:  ריק דבלין
 תקופת הפעילות:  1986–הווה (כ־39 שנים)
 https://maps.org
 
ההתאחדות הרב-תחומית ללימודים פסיכדליים (באנגלית: Multidisciplinary Association for Psychedelic Studies או MAPS) היא ארגון רב-תחומי ללא מטרת רווח הפועל להעלאת המודעות וההבנה של חומרים פסיכדליים. היא נוסדה ב-1986 על ידי ריק דבלין ומבוססת כעת בסנטה קרוז, קליפורניה.
הארגון מממן מדי שנה, באמצעות תרומות, מחקרים על חומרים משני תודעה שונים: LSD, מריחואנה, האיבוגה האפריקאית וגם האייוואסקה, מרקחת צמחים שמקורה באמזונס. אחד הניסויים הקליניים נערך במרכז לבריאות הנפש בבאר יעקב ובדק את השפעות ה-MDMA על הפרעת דחק פוסט-טראומטית (PTSD).
הניסוי נערך במקביל בארצות הברית ונמצא כיום בשלב השלישי, לאחר שטיפול בשלב השני הגיע לתוצאות בהן 68% מתוך 107 נבדקים בקבוצת המינון לא עמדו בקריטריונים האבחוניים ל-PTSD בתקופה של 12 חודשים לאחר הטיפול השני באמצעות MDMA. כל המשתתפים בטיפול סבלו מ-PTSD כרוני ועמיד בטיפול במשך 17.8 שנים בממוצע. באוגוסט 2017 העניק מנהל המזון והתרופות האמריקאי מעמד "פורץ דרך"(אנ') לטיפול.
קאנביס

המחקר הראשון שעשו ששילב טיפול בקנאביס עבור נפגעי נפש  MJP1:Medical Marijuana for symptoms of) (PTSD, נערך בין השנים 2014-2019, המחקר כלל בתוכו כ-76 יוצאי צבא ותיקים אשר חולקו לארבע קבוצות בהתאם לסוג הקנאביס שניתן להם. קבוצת קנאביס עם רמת THC גבוהה, קבוצה אשר קיבלה קנאביס עם רמות CBD גבוהות, קבוצה שקיבלה שילוב של רמות גבוהות של THC וCBD ולבסוף קבוצת הפלאסיבו. מטרת המחקר הייתה להעריך את ההשפעה של קנאביס עם רמות THC שונות על הסימפטומים של ה-PTSD, וכמו כן לבחון את הבטיחות ואת השפעות הלוואי של השימוש בקנאביס התנאים אלה.
המחקר השני (MJP2) הוא מחקר המשך למחקר הראשון (MJP1), ומטרתו להרחיב את הממצאים. הוא כולל 360 יוצאי צבא ותיקים ונערך ברחבי ארצות הברית. גם כאן המשתתפים מחולקים למספר קבוצות שונות אשר כל קבוצה מקבלת רמה שונה של THC, לצד קבוצת הפלאסיבו, מחקר זה מתמקד בהשוואת השפעת הקנאביס עם THC גבוה לפלסיבו על אנשים הסובלים מ-PTSD. נכון לאוגוסט 2024, המחקר עדיין בשלבי התכנון שלו ולכן עדיין אין תוצאות ממשיות.
MDMA

MDMA נחקר לראשונה כתרופה פוטנציאלית לטיפול בהפרעות דחק פוסט טראומטיות (PTSD) החל בשנות ה-80. מאז המחקר התפתח בצורה נרחבת, במיוחד בעשור האחרון כאשר הארגון נמצא בשלב השלישי של הניסויים הקלינים, בשלב זה נבחנת היעילות והבטיחות של הטיפול בקנה מידה רחב יותר, לקראת אישור פוטנציאלי של רשות הבריאות האמריקאית (FDA) לשימוש כטיפול. במחקר הראשון שנערך בין השנים 2018 ל-2020 השתתפו כ-90 מטופלים הסובלים מ-PTSD, הם חולקו לשתי קבוצות. הראשונה הייתה הקבוצה שקיבלה MDMA והשנייה קיבלה פלאסיבו. 67% מהמשתתפים שקיבלו MDMA הראו משמעותית פחות סימנים של PTSD לעומת 32% שהיו בקבוצת הפלאסיבו, מה שמצביע על פוטנציאל טיפולי משמעותי.
LSD

בין השנים 2008 ל-2012 ערכה ההתאחדות מחקר שמטרתו הייתה לבחון האם שילוב של LSD עם טיפול פסיכותרפי יכול להפחית את רמות החרדה של המשתתפים בצורה משמעותית. במחקר השתתפו 12 משתתפים אשר סבלו ממחלות מסכנות חיים. תוצאות המחקר הראו כי טיפול בעזרת LSD הפחית משמעותית את רמות החרדה של המשתתפים, ההפחתה ברמת החרדה נצפתה כבר אחרי שני מפגשי טיפול ונמשכה לאורך 12 חודשים לאחר הטיפול. לא נצפו תופעות לוואי חמורות או אירועים חריגים הקשורים בטיפול. טיפול מסוג זה מאושר כיום רק במסגרת ניסויים קליניים והוא מוגדר כניסוי חקירת סם (Investigational New Drug) על ידי משרד הבריאות האמריקאי (FDA).
איבוגאין (Ibogaine)

בשנת 2018 נערך מחקר שמטרתו הייתה לבחון האם איבוגאין יכול לסייע בהפחתת תסמיני הגמילה בקרב אנשים הסובלים משימוש מתמשך באופייטים, במיוחד בקרב אלו שלא צלחו טיפולים קודמים. במחקר השתתפו 30 משתתפים שאובחנו עם תלות באופייטים (בעיקר בהרואין ואוקסיקודון). תוצאות המחקר הראו כי איבוגאין קשור לשיפור משמעותי בתסמיני הגמילה מאופייטים ובשימוש בסמים, במיוחד בטווח הקצר, אך גם הצליח לשמור על שיפורים אצל חלק מהמשתתפים לטווח הארוך.
איוואסקה (Ayahuasca)

בשנת 2011 ערכה ההתאחדות מחקר בו המטרה הייתה להעריך את ההשפעה של טיפול בעזרת איוואסקה על אנשים על בעיות שימוש בחומרים ממכרים. הם שמו דגש על שיפור בתחומים כמו מיינדפולנס, ויסות רגשי, העצמה, תקווה, איכות חיים והפחתה בחומרים ממכרים. במחקר השתתפו 18 אנשים ותוצאותיו הראו כי טיפול באיוואסקה שיפר באופן משמעותי תחומים כמו תקווה, העצמה אישית, מיינדפולנס ואיכות חיים. בנוסף, נרשמה ירידה בשימוש באלכוהול, טבק וקוקאין בקרב המשתתפים.
הערות שוליים

↑  Rick Doblin, A clinical plan for MDMA (Ecstasy) in the treatment of posttraumatic stress disorder (PTSD): partnering with the FDA, Journal of Psychoactive Drugs 34, 2002-4, עמ' 185–194 doi: 10.1080/02791072.2002.10399952
↑  FDA Grants Breakthrough Therapy Designation for MDMA-Assisted Psychotherapy for PTSD, Agrees on Special Protocol Assessment for Phase 3 Trials, maps.org, ‏אוגוסט 26, 2017
↑  BREAKTHROUGH THERAPY DESIGNATION
| --- | --- |
בקרת זהויות :  NLI: 987007604729805171  ISNI: 0000 0004 5913 2227  LCCN: no98077685  VIAF: 138689656   WorldCat (עם VIAF): 138689656
אולימפיאדת מוסקבה (1980)

| --- | --- |

 עיר מארחת:  מוסקבה, ברית המועצות
 מדינות משתתפות:  80
 ספורטאים משתתפים:  5,179 (4,064 גברים, 1,115 נשים)
 תחרויות:  203 תחרויות ב-21 ענפים
 טקס הפתיחה:  19 ביולי 1980
 טקס הנעילה:  3 באוגוסט 1980
 נפתח רשמית על ידי:  ליאוניד ברז'נייב, מזכ"ל המפלגה הקומוניסטית ושליט ברית המועצות
 השביע את המשתתפים:  ניקולאי אנדריאנוב
 הדליק את הלפיד האולימפי:  סרגיי בלוב
 האצטדיון הראשי:  אצטדיון לוז'ניקי, מוסקבה, ברית המועצות
 הערים שהתמודדו על האירוח:  לוס אנג'לס
 → אולימפיאדת מונטריאול אולימפיאדת לוס אנג'לס ← 
אולימפיאדת מוסקבה (1980) היא האולימפיאדה ה-22 בעת החדשה. היא נערכה בין 19 ביולי ל-3 באוגוסט 1980 במוסקבה, בירת ברית המועצות.
במשחקים השתתפו 5,179 ספורטאים מ-80 מדינות בלבד. זאת, בשל החרם שהובילה ארצות הברית על המשחקים, במחאה על פלישת ברית המועצות לאפגניסטן. לחרם הצטרפו עשרות מדינות נוספות מבנות בריתה, ובסך הכל נעדרו מהמשחקים 65 מדינות (כולל מדינות שנעדרו מהמשחקים מסיבות אחרות). מדינות נוספות הביעו את מחאתן בהחרמת טקס הפתיחה או בכך שמשלחותיהן התחרו תחת הדגל האולימפי או תחת דגל הוועד האולימפי שלהן, ולא תחת דגל הלאום.
בחירת המארחת

בחירת המארחת התקיימה בכינוס הוועד האולימפי הבינלאומי בווינה ב-23 באוקטובר 1974. שתי ערים בלבד התמודדו על אירוח המשחקים, מוסקבה ולוס אנג'לס. מוסקבה נבחרה לאחר שקיבלה 39 מקולות חברי הוועד, לעומת 20 שקיבלה לוס אנג'לס.
השתתפות

80 משלחות בלבד השתתפו במשחקים, המספר הנמוך ביותר מאז אולימפיאדת מלבורן (1956). מדינות רבות הצטרפו לחרם שהובילה ארצות הברית על המשחקים בעקבות הפלישה הסובייטית לאפגניסטן, ובהן סין העממית (אשר הייתה אמורה להשתתף בפעם הראשונה), ארגנטינה, גרמניה המערבית, טורקיה, יפן, ישראל, נורווגיה, קוריאה הדרומית וקנדה. 16 מדינות, רובן ממערב אירופה, הביעו את מחאתן בכך שספורטאיהן התחרו תחת הדגל האולימפי או תחת דגל הוועד האולימפי שלהן. חלקן גם לא שלחו נבחרות לאומיות, חלקן הותירו את ההשתתפות לשיקול דעתם של הוועדים של הענפים הספציפיים או של הספורטאים עצמם, חלקן נעדרו מטקס הפתיחה וחלקן לא השמיעו את המנוניהן כשספורטאים שייצגו אותן זכו במדליות, אלא את המנון הוועד האולימפי. בין המדינות שהביעו את מחאתן בדרכים אלו: אוסטרליה, איטליה, בלגיה, בריטניה, דנמרק, הולנד, ספרד, צרפת ושווייץ.
מדינות נוספות נעדרו מהמשחקים מסיבות אחרות. הרפובליקה הסינית החרימה את המשחקים במחאה על החלטת הוועד האולימפי הבינלאומי לפיה לא תוכל עוד להתחרות בשם "סין", ואילו הרפובליקה העממית של סין היא היחידה שתהיה רשאית להשתמש בשם זה, וכי מעתה ואילך תתחרה הרפובליקה הסינית בשם "טאיפיי הסינית". אלבניה החרימה את המשחקים בגלל סכסוך פוליטי ממושך עם ברית המועצות. הרפובליקה הדמוקרטית של קונגו נעדרה, בפעם השלישית ברציפות, מסיבות תקציביות. ליבריה השתתפה בטקס הפתיחה, אך פרשה לאחר מכן.
על אף היעדרותן של מדינות רבות, שבע מדינות ערכו את הופעת הבכורה שלהן באולימפיאדת מוסקבה: אנגולה, בוצוונה, ירדן, לאוס, מוזמביק, סיישל וקפריסין. זימבבואה חזרה למשחקים לאחר שבשתי האולימפיאדות הקודמות לא הורשתה להשתתף בשל משטר האפרטהייד שהונהג בה באותה תקופה, כאשר נקראה רודזיה.
הישגים ספורטיביים ואירועים בולטים

במהלך המשחקים נערכו תחרויות ב-23 ענפי ספורט: אופניים, אגרוף, אתלטיקה קלה, ג'ודו, הוקי שדה, היאבקות, הרמת משקולות, התעמלות, חתירה, כדורגל, כדוריד, כדורמים, כדורסל, כדורעף, סיף, קאנו/קיאק, קליעה, קפיצה למים, קרב חמש מודרני, קשתות, רכיבה, שחייה ושיט.
בתחרות סייף ויקטור סידיאק זכה במדליית זהב וזאת בפעם רביעית ברציפות.
הישגים ספורטיביים ואירועים בולטים > אופניים

אולימפיאדת מוסקבה הייתה האחרונה בה נערכו מרוצי אופניים לגברים בלבד. רוכבים סובייטים זכו ב-3 מתוך 6 מדליות הזהב, ואולם הרוכב היחיד שקבע שיא עולם חדש היה המזרח גרמני לותר תומאס, במרוץ נגד השעון ל-1,000 מטר (1:02.955 דקות).
הישגים ספורטיביים ואירועים בולטים > אגרוף

המתאגרפים הקובנים זכו בשש מתוך 11 מדליות הזהב האפשריות. עבור טאופילו סטיבנסון, שהתחרה בקטגוריית המשקל של 81 ק"ג ומעלה הייתה זו זכייה שלישית ברציפות בתואר האולימפי, והוא היה המתאגרף השני בהיסטוריה שרשם הישג כזה, אחרי ההונגרי לסלו פאפ. אנחל הררה ורה, שהתחרה בקטגוריית המשקל של עד 60 ק"ג, זכה בתואר בפעם השנייה ברציפות.
הישגים ספורטיביים ואירועים בולטים > אתלטיקה

במהלך המשחקים נשברו שישה שיאי עולם וחמישה שיאים אולימפיים באתלטיקה.
רוב שיאי הריצה נקבעו בידי נשים. המזרח גרמנייה ברבל ווקל קבעה שיא אולימפי בריצת 200 מטר (22.03 שניות) והייתה שותפה לשיא העולם שקבעה נבחרת השליחות במרוץ ל-100X4 מטר (41.60 שניות). בת ארצה מריטה קוך קבעה שיא אולימפי בריצת 400 מטר (48.88 שניות). הסובייטית נדז'דה אוליזרנקו קבעה שיא עולם בריצת 800 מטר (1:53.43 דקות), ושתי אצניות סובייטיות נוספות קבעו שיאים אולימפיים: טטיאנה קזנקינה בריצת 1500 מטר (3:56.56 דקות) וורה קומיסובה בריצת 100 מטר משוכות (12.56 שניות).
מספר אצנים בריטים בלטו במשחקים, אף שלא שברו שיאים. אלן ולס זכה במדליית הזהב בריצת 100 מטר (בפוטו פיניש) ובמדליית הכסף בריצת 200 מטר. סבסטיאן קו וסטיב אובט, שהיריבות ביניהם על השליטה בריצות הבינוניות החלה להתפתח באותן שנים, זכו אף הם במדליות: קו ניצח בריצת 1500 מטר וזכה במדליית כסף בריצת 800 מטר, ואילו אובט ניצח בריצת 800 מטר, וזכה במדליית ארד בריצת 1500 מטר. האתיופי מירוטס איפטר ניצח הן בריצת 5000 מטר והן בריצת 10000 מטר. רץ המרתון המזרח גרמני ולדמאר סירפינסקי היה לרץ השני בהיסטוריה שזוכה בתואר האולימפי בשתי אולימפיאדות רצופות.
בענפי השדה נקבעו שלושה שיאי עולם חדשים. המזרח גרמני גרד וסינג קבע שיא עולם בקפיצה לגובה (2.36 מ'), הסובייטי יורי סדיך קבע שיא עולם ביידוי פטיש (81.80 מ') והפולני ולדיסלב קוזקייביץ' קבע שיא עולם בקפיצה במוט (5.78 מ'). זכייתו של קוזקייביץ' הייתה לאחר מאבק צמוד בינו לבין הקופץ הסובייטי קונסטנטין וולקוב. הקהל באצטדיון קרא קריאות בוז ושרק לעברו של קוזקייביץ', כדי להוציאו מריכוז. אף על פי כן ניצח קוזקייביץ', ומיד לאחר הקפיצה ביצע תנועה מגונה לעבר הקהל. עד היום מכונה תנועה זו בפולין "מחוות קוזקייביץ'" (gest Kozakiewicza). לאחר האירועים דרש השגריר הסובייטי בוורשה מממשלת פולין לשלול מקוזקייביץ' את המדליה, בשל "העלבת העם הסובייטי". בתגובה, טענו הפולנים כי מדובר בתנועה בלתי רצונית שנבעה מהמאמץ שהפעיל.
שיא העולם האחרון נקבע בידי הסובייטית נדז'דה טקצ'נקו בקרב חמש (5083 נקודות). בנוסף, קבעה המזרח גרמנייה אילונה שוקנכט-סלופיאנק שיא אולימפי בהדיפת כדור ברזל (22.41 מ').
הישגים ספורטיביים ואירועים בולטים > ג'ודו

בהיעדרה של יפן מהמשחקים, הובילה ברית המועצות את טבלת המדליות. הייתה זו אחת משתי הפעמים היחידות בהיסטוריה של המשחקים (לצד אולימפיאדת סיאול (1988)), בה מדינה שאינה יפן מובילה את טבלת המדליות בג'ודו. שני ג'ודוקות זכו בשתי מדליות. הצרפתי אנג'לו פאריזי זכה במדליית זהב בקטגוריית המשקל של 95 ק"ג ומעלה, ואילו המזרח גרמני דיטמר לורנץ זכה במדליית ארד בקטגוריית המשקל של עד 95 ק"ג. שניהם נפגשו בקרב הגמר של קטגוריית המשקל הפתוחה, וידו של לורנץ הייתה על העליונה.
הישגים ספורטיביים ואירועים בולטים > הוקי שדה

לראשונה נערך במשחקים גם טורניר הוקי שדה לנשים. נבחרת זימבבואה, אשר כלל לא הייתה אמורה להשתתף במשחקים, ונקראה למלא את מקומה של נבחרת שהחרימה את המשחקים, זכתה במפתיע במדליית הזהב, אף שהחלה להתאמן רק שבוע לפני המשחקים. בטורניר הגברים ניצחה נבחרת הודו, בפעם השמינית בתולדותיה, והראשונה מאז אולימפיאדת טוקיו (1964).
הישגים ספורטיביים ואירועים בולטים > התעמלות מכשירים

כל המדליות שהוענקו בתחרויות הנשים נחלקו בין מתעמלות מברית המועצות, רומניה וגרמניה המזרחית. נדיה קומנץ' ונלי קים חלקו במדליית הזהב בתרגיל הקרקע. קים הייתה שותפה גם לזכייה הקבוצתית של הנבחרת הסובייטית במדליית הזהב, ואילו קומנץ' זכתה גם במדליית זהב בתרגיל הקורה ובמדליות כסף בקרב-רב ועם הנבחרת הרומנית בתחרות הקבוצתית. ילנה דוידובה זכתה במדליית הזהב בקרב-רב ובמדליית כסף בתרגיל הקורה, נטליה שפושניקובה זכתה במדליית הזהב בסוס הקפיצות ובמדליות ארד בתרגילי הקרקע והקורה. מקסי גנאוק זכתה במדליית הזהב במקבילים, במדליית כסף בקרב-רב ובמדליות ארד בתרגיל הקרקע, ועם הנבחרת המזרח גרמנית בתרגיל הקבוצתי.
בין הגברים נהנו המתעמלים הסובייטים מדומיננטיות. במיוחד בלט אלכסנדר דיטיאטין, שזכה במדליות בכל אחד משמונה המקצועות בהם נערכו תחרויות: מדליות זהב בקרב-רב, בתרגיל הטבעות, ועם הנבחרת הסובייטית בתחרות הקבוצתית; מדליות כסף בתרגילים על סוס הסמוכות, סוס הקפיצות, המקבילים והמתח; מדליית ארד בתרגיל הקרקע. דיטיאטין היה הספורטאי הראשון בהיסטוריה שזכה בשמונה מדליות באולימפיאדה אחת (מאוחר יותר עשה זאת רק השחיין מייקל פלפס, באולימפיאדת אתונה (2004) ובאולימפיאדת בייג'ינג (2008). שבע המדליות האישיות בהן זכה באולימפיאדה אחת מהוות שיא שאף ספורטאי אחר לא הצליח להשוות עד כה.
מתעמלים נוספים שבלטו במוסקבה כללו את ניקולאי אנדריאנוב (מדליית זהב בסוס הקפיצות, מדליות כסף בתרגיל הקרקע ובקרב-רב, מדליית ארד במתח) ואלכסנדר טקאצ'ב (מדליית זהב במקבילים ומדליית כסף בטבעות).
הישגים ספורטיביים ואירועים בולטים > משחקי כדור

חמש נבחרות סובייטיות זכו במדליות זהב במשחקי הכדור. נבחרות הכדורעף זכו שתיהן בתואר בפעם בשלישית בתולדותיהן. נבחרות הנשים בכדוריד ובכדורסל זכו בתואר האולימפי בפעם השנייה ברציפות. נבחרת הכדורמים זכתה אף היא בתואר האולימפי, בפעם השנייה בתולדותיה.
שלוש הנבחרות האחרות שזכו במדליות זהב במשחקי כדור היו אף הן מהגוש המזרחי, ולשלושתן הייתה זו זכייה ראשונה (ואחרונה) בתולדותיהן: נבחרת צ'כוסלובקיה בכדורגל, נבחרת יוגוסלביה בכדורסל ונבחרת גרמניה המזרחית בכדוריד.